
תחשיב נזק 
1. נתונים:
1. התובע יליד 28.1.2000– נפגע בתאונת דרכים בתאריך 4.9.2023 בהיותה כבן 23 והינו כבן 25 כיום.
2. נכות – 
3. ד"ר אמיר אורון, מומחה לכירורגיה אורתופדית אשר בדק את התובע קבע את נכותו כדלקמן:
1. נכות זמנית בשיעור 100% מיום התאונה לתקופה בת חודשיים.
2. נכות זמנית בשיעור 50% למשך חודשיים נוספים.
3. נכות צמיתה בשיעור 2% בגין הפגיעה במפרק שורש כף היד מימין לפי סעיף ליקוי 35(1)(א-ב).
4. נכות צמיתה בשיעור 1% בגין צלקת לפי סעיף ליקוי 75(1)(א-ב).
נכות רפואית משוקללת בשיעור 2.98%.
רצ"ב חוות דעת המומחה, מסומנת "כנספח 1".
4. התובע יטען כי שגה המומחה בקביעתו וכי בשים לב לממצאים ולחומרת הפגיעה, שיעור נכותו עולה על זה שנקבע ע"י המומחה וכי בהתחשב בתיעוד הרפואי ובממצאים זכאי הוא לנכות גבוה מזו שנקבעה כאמור.
5. המדובר הוא בפגיעה ביד הדומיננטית בעטיה נותרה עם הגבלה בתנועות שורש כף היד ורגישות ביומכנית. תנועות שאינן מוגבלות מפיקות כאב ולכך יש השפעה על שגרת יומו ותפקודו של התובע.
6. התובע יבקש לשמור על זכותו לזמן את המומחה הנכבד לחקירה על חוות דעתו. 
2. הבסיס לתחשיב:
7. התובע, צעיר בתחילת דרכו המקצועית, היה במועד התאונה בדרכו לראיון עבודה.
8. לאחר התאונה ותוצאותיה אובחן שבר בסקפואיד וידו הייתה נתונה בסד, התובע אשר המשיך לסבול מכאבים עזים והגבלה בתנועות זרוע וכף יד ימין המשיך במעקב הרפואי ובדיקת הדמיה הדגימה חוסר איחוי. אך בשלהי חודש ספטמבר 2024, כשנה לאחר התאונה הודגם איחוי של השבר, אך, נותר עם אי סדירות של הרדיוס ודיסלוקציה.
9. עובר לתאונה שב התובע מטיול "אחרי צבא" והיה עתיד לעבוד במסעדה/בר בעבודת מלצרות עם שכר שעתי בנוסף לטיפים.
10. מחמת התאונה ותוצאותיה, בשים לב לאופי החבלה – שבר בידו הדומיננטית וחבלה בכתפו, לא הצליח התובע להשתלב בעבודה ונאלץ לעזוב את מגוריו ולחזור לבית הוריו אשר סייעו לו הן בביצוע פעולות יומיומיות והן כלכלית.
רצ"ב תוצאות בדיקת הדמיה מתאריך 9.10.24, מסומנת "כנספח 2".
11. התובע, סטודנט לעיבוד שבבי, אשר היה אמור לשלב עבודות סטודנטיאליות במקביל ללימודיו לא הצליח להשתלב בעבודה כפי שהיה אמור אלמלא התאונה ונגרמו לו הפסדי שכר.
12. מחמת מגבלותיו הנובעות מהתאונה, מתקשה התובע בביצוע פעולות ידניות חוזרות ונשנות ו/או פעולות המצריכות אחיזה נוקשה ומתמשכת ויש לכך השפעה על שגרת יומו ועל עיסוקיו והשתכרותו גם בעתיד.
13. בשים לב לפגיעה בידו הדומיננטית ולכך שהמדובר הוא בצעיר בתחילת דרכו המקצועית יחושבו הפסדי השתכרותו בעתיד על בסיס נכות תפקודית בשיעור 10% במכפלת השכר הממוצע במשק 70% אקטוארי.
1. התחשיב
1. הפסדי השתכרות בעבר- 

למן יום התאונה לתקופה בת 12 חודשים – הפסד שכר מלא על בסיס שכר של 6,000 ₪ בחודש – 

6,000 ₪ X 12 (חודשים) - 







72,000 ₪ 
2. הפסדי השתכרות בעתיד (עד גיל 67 )-
12,197 ש"ח X  10% X  286.35 (מקדם היוון ל-42 שנים) X 0.7 (70% אקטוארי)-                  










         244,482  ₪                               
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 39,718 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה נזקק התובע לטיפולים רפואיים, לרבות בדיקות הדמיה, טיפולי פיזיותרפיה, סד, חבק יד, הוצאות בגין נסיעות לטיפולים כדורים ומשחות לשיכוך כאבים אשר אינם כלולים והוא יזקק להם גם בעתיד-


ע"ב גלובאלי לעבר ולעתיד - 







23,500   ₪                                                                                            
5. עזרת הזולת-        
לאחר התאונה ומחמת תוצאותיה הייתה ידו הדומיננטית של התובע נתונה בסד ובהמשך לאחר שהורד הסד וגם בעתיד סובל התובע מהגבלה ומכאבים בהנעת כף ידו הימנית ובביצוע תפקודים ידניים. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת הנכות הזמנית האורתופדית 4 חודשים – על בסיס עזרה בהיקף של 150 ₪ ליום 
בהיקף של 7 ימים בשבוע-
150 ₪ X 7 X  4.2 X 4 - 







17,640 ₪ 
ביתרת תקופת העבר ובעתיד – על בסיס גלובאלי - 




28,000 ₪ 
6. ניידות – 
מחמת מגבלותיו הנובעות מהתאונה, בשים לב לכך שעובר לתאונה התנייד באמצעות כלי רכב דו גלגלי ובעטיה של התאונה מתקשה באחיזה ונהיגה ממושכת –נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







22,000 ₪ 
2. כאב וסבל- על בסיס 10% נכות -


          



21,243 ₪ 
                                                                                                             
      סה"כ:  


468,583 ₪   


___________________
אריאל פרייברג, עו"ד
                 ב"כ התובע
